钦定古今图书集成/明伦汇编/闺媛典/第013卷 > 《阅见八首》边元鼎
## 钦定古今图书集成/明伦汇编/闺媛典/第013卷 > 《阅见八首》边元鼎

君居淄右妾河阳，平白相逢惹断肠。蜡烛已残歌欲
阕，并教离恨绕飞梁。

萧史吹笙《凤女台》，月高霜冷凤笙哀。不堪好酒沈沈
夜，又遣青鸾独自来。

凤纸衔封玉镜台，《绣鸾传记》已相猜。倾城笑脸千金
样，莫对闲人一例开。

笑里低眉引醉波，《阆风》秋月一声歌。明知画烛无情
物，何事樽前泪更多。

笑不成欢歌敛眉，景阳钟动酒阑时。此情却羡《牵牛
会》，一岁相过可是迟。

牛女佳期岁一过，都缘迢递隔银河。可怜马上香车
畔，只隔珠帘更不多。

双鸾夹镜凤横钗，捧额黄梅小雁排。为报阿环休调
戏，双成西母总相猜。

腻发堆云镜舞鸾，五云仙洞接清欢。归来失却吹箫
伴，肠断昆山昨夜寒。